गौरिका सिंह
गौरिका सिंह () नेपालको महिला पौडी खेलाडी हुन्। उनले सन् २०१६ दक्षिण एसियाली खेलकुदमा पौडी खेलमा रजत पदक जितेकी थिइन्। उनी २०१६ ओलम्पिकमा पौडीमा नेपालको तर्फबाट सहभागी हुने उनी २०१६ ओलम्पिकको सबैभन्दा कान्छी खेलाडी पनि हुन्। 

उनले १३‌औँ दक्षिण एसियाली खेलकुदमा ९ वटा पदक जितिन्। एउटै दक्षिण एसियाली खेलकुद संस्करणमा सर्वाधिक (४वटा) स्वर्ण जित्ने किर्तिमान उनकै नाममा छ।

गौरिकालाई २०२१को एसियाली मनोरन्जन र खेलकुद श्रेणीमा फोर्बसको ३० मुनिका ३० सूचिमा समावेश गरिएको छ।

प्रारम्भिक जीवन
वुबा पारस सिंह र आमा गरिमा राणाको कोखबाट सन् २००२, नोभेम्बर २६ मा उनको जन्म भएको भएको थियो।

खेल जीवन

आठौँ राष्ट्रिय खेलकुद २०७५-७६
राष्ट्रिय खेलकुदमा पहिलोपल्ट सहभागिता जनाएकी ओलम्पियन पौडी खेलाडी गौरिका सिंहले आठौँ राष्ट्रिय खेलकुद अन्तर्गत २३औँ राष्ट्रिय पौडी प्रतियोगितामा १२ स्वर्ण जितेर कीर्तिमान बराबरी गरेकी छिन्। वि.सं. २०६५ सालमा काठमाडौँमा सम्पन्न पाँचौं राष्ट्रिय खेलकुदमा करिस्मा कार्कीले १२ स्वर्ण जितेको कीर्तिमान गौरिकाले बराबरी गरेकी हुन्।

दक्षिण एसियाली साग प्रतियोगिता 
काठमाडौँमा आयोजना गरिएको दक्षिण एसियाली साग अन्तर्गत पौडी विधामा साग इतिहासमै नेपाललाई पहिलो स्वर्ण पदक प्राप्त भएको थियो। सातदोबाटोस्थित पौडी पोखरीमा भएको प्रतिस्पर्धामा २०० मिटर फ्रि स्टाइलमा भारतीय खेलाडीलाई हराउँदै नेपालकी गौरिका सिंहले स्वर्ण पदक प्राप्त गरेकी थिइन्। साग खेलकुदको अहिलेसम्मकै इतिहासमा गौरिकाले हात पारेको यो स्वर्ण एकल पौडी तर्फको पहिलो थियो। उनले भारतकी सुभांगी शर्मालाई पछि पार्दै नेपाललाई एतिहासिक स्वर्ण दिलाउन सफल भएकी थिइन्। यसअघि नेपालले सागमै टिमको तर्फबाट स्वर्ण जिते पनि एकल पौडीमा स्वर्ण जितेको थिएन। ऐतिहासिक रिकर्ड बनाउँदै गौरिका सिंहले स्वर्ण जित्दा सुभांगीले रजत जित्न पुगेकी थिइन्।

सन्दर्भ सामग्रीहरू

बाह्य कडीहरू
 आधिकारिक फेसबुक पेज
 100m backstroke national record in the 2015 FINA World Championship
 Interview with Nepalisite at SEIN
 Interview with Terai Television
 Interview with CBBC Newsround
 Gaurika Singh, rio.com
 Tough talk with Olympian Gaurika and Garima Rana - Kantipur Television
 गौरिकाले जितिन् १२ स्वर्ण-अनलाइन खबर

नेपाली महिला पौडी खेलाडीहरू
नेपालका ओलम्पिक पौडीबाजहरू
सन् २००२ मा जन्म
जीवित मानिसहरू